# Beograd

### Izvor: Wikipedija

Beograd (44.83° sjeverno, 20.50° istočno) je glavni grad Republike Srbije.

Beogradska panorama

U Beogradu prema popisu iz 2002. godine živi 1.281.801 stanovnika i 1,576,124 na širem području grada. A prema procjenama republičkog statističkog zavoda u Beogradu živi još, oko, 300,000 izbjeglih osoba sa područja Bosne i Hercegovine, Hrvatske i Kosova.

Glavni je grad Srbije od 1403. godine. Despot Stefan Lazarević premjestio je prijestolnicu u Beograd, sagradivši impozantnu utvrdu, koja je porušena u tursko-austrijskom ratu.

Grad se nalazi na ušću Save u Dunav.

Knez Mihailova ulica (zgrada kavane ,,Ruski car")

## [uredi] Povijest

Beograd je grad vrlo burne povijesti i jedan od najstarijih gradova Europe. Njegova povijest traje punih 7000 godina. Prostor oko velikih rijeka Save i Dunava bio je naseljen još u starijem kamenom dobu (paleolitu). Iz starijeg kamenog doba potječu ostaci ljudskih kostiju i lubanja neandertalaca, pronađeni u kamenolomu kod Leštana, u spilji na Čukarici i u blizini Bajlonijeve pijace.

Ostaci kulture mlađeg kamenog doba, pronađeni su u Vinči, Žarkovu i u Gornjem gradu, iznad ušća Save u Dunav što ukazuje na kontinuitet naseljenosti i njezinu sve jaču intezivnost. Mnoga današnja naselja beogradske okolice leže na kulturnim slojevima ranijih pretpovijesnih naseobina.

Vinča kraj Beograda spada u red najznačajnijih naseobina i kulturnih nalazišta pretpovijesnog razdoblja. Arheološke iskopine na Rospi ćupriji, Gornjem gradu, Karaburmi, Zemunu i Vinči potvrđuju pretpostavke da je područje Beograda bilo intezivno naseljeno i da se njegovo stanovništvo bavilo plužnom zemljoradnjom i drugim pratećim gospodarskim djelatnostima. Na ovim lokalitetima otkrivene su nekropole brončanog i metalnog doba, kao i dokazi različitih kulturnih utjecaja. U srednjem vijeku prelazio je iz mađarskih u srpske ruke dok u XIV. stoljeću nije za dulje vrijeme naseljen srpskim pučanstvom.

## [uredi] Administrativna podjela

Beograd je podjeljen na 17. općina, od toga 10 gradskih i 7 prigradskih općina.

  Gradske općine su:

- Čukarica
- Novi Beograd
- Palilula
- Rakovica,
- Savski Venac
- Stari Grad
- Voždovac
- Vračar
- Zemun
- Zvezdara

  Prigradske općine su:

- Barajevo
- Grocka
- Lazarevac
- Mladenovac
- Obrenovac
- Sopot
- Surčin

## [uredi] Zemljopis

Beograd se nalazi u sjevernom dijelu centralne Srbije na ušću Save u Dunav, okružen Vojvodinom s tri strane. Stara kamena utvrda na samom utoku zove se Kalemegdan. Središte Beograda nalazi se na desnoj obali Dunava, a s lijeve strane počinje Banatska ravnica sa slabo naseljenim predgrađima. Između Dunava i Save nalazi se novi dio grada - Novi Beograd, a uzvodno je Zemun, bivša granica Austrijskog i Turskog carstva.

## [uredi] Klima

Zimi puše košava - vrlo hladan vjetar koji ledi krv u žilama čak i kada je temperatura i po nekoliko stupnjeva iznad nule. S druge strane ljeta su vrlo topla, a temperature zraka prelaze vrijednosti od 35 stupnjeva. Najugodniji mjeseci su travanj, svibanj i lipanj.

## [uredi] Arhitektura

Skulptura:"Igrali se konji vrani" ispred nekadašnje Savezne Skupštine Jugoslavije - danas Doma Narodne skupštine Republike Srbije

Beogradska arhitektura je vrlo raznolika. Od tipično vojvođanske u Zemunu, preko starih zdanja u starom dijelu grada gdje prevladavaju arhitektonski stilovi kao što su neoklasicizam, barok, secesija, srpsko-bizantski stil, pa do socrealističke arhitekture Novog Beograda, koji postaje najveće gradilište u Jugoistočnoj Europi.

Neke od najpoznatijih zgrada u Beogradu su:

- Beli Dvor
- Beograđanka
- Bajrakli džamija
- Savezna Skupština
- Hram svetog Save

Crkva Svetog Save - najveća pravoslavna crkva na svijetu koja je u uporabi.

- "Geneks" kula
- Sportska dvorana "Beogradska Arena"
- Palača "Albanija"
- Konak kneginje Ljubice
- Milošev konak
- kula Ušće, bivša zgrada Centralnog Komiteta

Od primjera osebujne arhitekture, ondje su:

- Bajrakli džamija

Neke od najznačajnijih ulica i trgova su:

- Bulevar Kralja Aleksandra - najduža ulica u Beogradu
- Knez Mihailova
- Skadarlija
- Slavija

PC Ušće - najviša zgrada na Balkanu.

- Terazije
- Trg Republike

Spomenici:

- Pobednik (spomenik)

## [uredi] Znamenitosti

Među stranim i domaćim turistima najpoznatije znamenitosti Beograda su Avala (izletište), Kalemegdan (stara utvrda) i Kuća cvijeća (mauzolej Josipa Broza Tita na Dedinju). Zatim brojni muzeji kao što je Narodni muzej koji posjeduje 30.0000 eksponata, uključujući i djela slikara kao što su V. van Gogh, P. Picasso, P. Cezanne, P. Gauguin, H. Matisse, P-A. Renoir, Rembrandt, P.P. Rubens, E. Bernard, C. Monet, A. Vollard, P. Klasen, E. Degas, K. Eisen, J-L. Forain, F. Daubigni, U. Kunisada, A. Hirošige, U. Tojokuni, A. Dürer, J. Callot, J. Sadeler, El Lisitzky, P.Bonnard, J.Torop, C.Corot, J.B.Piranesi, W. Hogarth, P. Jovanović, S. Aralica, P. Lubarda, M.Konjović i dr. Zatim Teslin muzej, Muzej zrakoplovstva, Etnografski muzej, Vojni muzej na Kalemegdanu koji posjeduje veliki broj vrijednih eksponata osobito iz vremena srednjovijekovne Srbije (bojni oklopi, mačevi, štitovi, samostrijeli, topuzi, helebarde,...), Muzej suvremene umjetnosti i dr.

## [uredi] Imena

Stariji hrvatski naziv za Beograd je Biograd. Od osamostaljenja Republike Hrvatske, u pojedinim hrvatskim glasilima se može naići i na oblik "Biograd na Dunavu" (pored promicanja hrvatskog naziva, dodatak "na Dunavu" stoga što u hrvatskom nazivlju postoje tri veća Biograda: Biograd na moru, Stolni Biograd - Székesfehérvár i Biograd na Dunavu - Beograd).

Slijedi tabela s povijesnim imenima Beograda:

Beogradska arena - najveća sportska dvorana u Europi
Stari grad pogled preko rijeke Save
Kip Pobednik, Novi Beograd u pozadini, pogled sa Kalemegdanske utvrde.

Ime | Objašnjenje
--- | ---
Singidun | ovo ime mu je dalo keltsko pleme Skordiska; 279 g.p.n.e.
Singidunum | Romanizirano keltsko ime
Beograd | Slavensko ime; prvo javljivanje 878. u pismu Pape Ivana VIII. Borisu Bugarskom
Alba Graeca | latinski prijevod
Fejervar | mađarsko ime
Griechische Weissenburg | srednjovjekovno njemačko ime
Castelbiancho | talijansko ime
Nandoralba | srednjovjekovno mađarsko ime
Nandorfejervar | srednjovjekovno mađarsko ime
Landorfejervar | srednjovjekovno mađarsko ime
Veligradon | bizantsko ime
Veligrada | tursko ime
Dar Ul Đihad (Kuća rata) | 2. tursko ime
Belogrados poleos | grčko ime

## [uredi] Mediji u Beogradu

- Radio postaje:

RTS-Radio Beograd; Radio Beograd 202; Radio B92; Radio Barajevo; Radio Golf; Radio Indeks; Radio Jugoslavija; Radio Lazarevac; Radio Novosti; Radio Nostalgija; Radio Pingvin; Radio Politika; Radio Top FM; Radio S; Radio Studio B; Radio Pink; Radio Toplica...

- Televizijske postaje:

TV Art; TV Avala; RTS-Televizija Beograd (1, 2 i RTS Sat); TV B92; TV BK; TV Kanal D; TV Khrlo E Romengo (na romskom); TV Košava; TV Mag Plus; TV Metropolis; TV IBC; TV Pink; TV Politika; TV Palma; TV SOS kanal; TV Stankom; TV Studio B; TV Sport Klub; TV Film Plus; Hepi TV; TV YU INFO (Info24)

- Produkcijske kuće:

Produkcijska grupa Mreža; Video nedeljnik; VIN Advance; DTV produkcija; Emotion Production; Produkcija Rikošet

- Novinske agencije:

Tanjug; FoNet; Beta; Tiker

## [uredi] Promet

Beogradski trolejbus

Gradski autobusni, tramvajski i trolejbuski promet obavlja "Gradsko Saobraćajno Preduzeće". Na autobuskim linijama pored GSP-a prometuju i privatni prijevoznici. Ukupan broj vozila (GSP+privatnici)prelazi 1.500. Prigradska naselja povezana su auto-prijevoznikom "Lasta".

Beogradska željeznica "Beovoz" ima 5 linija koje uglavnom povezuju predgrađa i grad Pančevo sa središtem grada. Do 2008. godine planira se početak izgradnje lake podzemne željeznice.

Beogradska zračna luka "Nikola Tesla" nalazi se pored Surčina na 12 km zapadno od Beograda, u kojoj se nalazi 18 predstavništva stranih zrakoplovnih tvrtki.

## [uredi] Vanjske poveznice

Vodič u Beograd na Wikitravel-u

- B92
- SerbianCafe
- Krstarica
- eLiteSecurity Forum
- Burek Forum
- BEMUS 38. Beogradske Muzičke Svječanosti

Srpski gradovi i općine
Srpski gradovi

Beograd | Kragujevac | Niš | Novi Sad

Srpski gradovi • Gradske općine Srbije • Općine u središnjoj Srbiji • Općine u Vojvodini • Općine na Kosovu i Metohiji

Dobavljeno iz "http://hr.wikipedia.org../../../b/e/o/Beograd.html"

Kategorije: Glavni gradovi | Beograd

##### Views

- Članak
- Razgovor
- Trenutna inačica

##### Traži

##### Drugi jezici

- አማርኛ
- العربية
- Asturianu
- Беларуская
- Български
- Bosanski
- Català
- Česky
- Словѣньскъ
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Arpitan
- Galego
- עברית
- Hornjoserbsce
- Magyar
- Հայերեն
- Bahasa Indonesia
- Ido
- Italiano
- 日本語
- ქართული
- 한국어
- Kurdî / كوردي
- Latina
- Lietuvių
- Latviešu
- Македонски
- Malti
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Polski
- Piemontèis
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- தமிழ்
- Тоҷикӣ
- Türkçe
- Oyghurque
- Vèneto
- Volapük
- 中文